
საქართველოს პრეზიდენტის 
ბრძანებულება №95

2010 წლის 12 თებერვალი 
ქ. თბილისი
„საჯარო სამსახურის თანამდებობათა რეესტრის შესახებ“ საქართველოს პრეზიდენტის 2001 წლის 21 ივლისის №286 ბრძანებულებაში დამატების შეტანის თაობაზე
1. „ნორმატიული აქტების შესახებ“ საქართველოს კანონის მე-20 მუხლის შესაბამისად, „საჯარო სამსახურის თანამდებობათა რეესტრის შესახებ“ საქართველოს პრეზიდენტის 2001 წლის 21 ივლისის №286 ბრძანებულებაში (სსმ III, 2001 წ., №78, მუხ. 555) შეტანილ იქნეს დამატება და ბრძანებულების პირველი პუნქტით დამტკიცებული საჯარო სამსახურის თანამდებობათა რეესტრს XXV1 თავის შემდეგ დაემატოს შემდეგი შინაარსის XXV2 თავი:
„თავი XXV2
თვითმმართველი ქ. ბათუმის მერიისა და საკრებულოს აპარატის საჯარო თანამდებობები

მუხლი 915. მთავარი საჯარო თანამდებობა
ა) მერი;
ბ) მერის პირველი მოადგილე (ვიცე-მერი);
გ) მერის მოადგილე;
დ) ადმინისტრაციის (აპარატის) უფროსი, საკრებულოს აპარატის უფროსი;
ე) სამსახურის (სტრუქტურული ერთეულის) უფროსი;
ვ) ქ. ბათუმის მთავარი არქიტექტორი.

მუხლი 916. წამყვანი საჯარო თანამდებობა
ა) სამსახურის (სტრუქტურული ერთეულის) უფროსის მოადგილე;
ბ) ტერიტორიული ორგანოს ხელმძღვანელი – მერიის რწმუნებული;
გ) ადმინისტრაციის (აპარატის) სამსახურის უფროსი;
დ) განყოფილების უფროსი.

მუხლი 917. უფროსი საჯარო თანამდებობა
ა) მრჩეველი;
ბ) თანაშემწე;
გ) მთავარი სპეციალისტი.

მუხლი 918. უმცროსი საჯარო თანამდებობა
ა) წამყვანი სპეციალისტი;
ბ) უფროსი სპეციალისტი;
გ) სპეციალისტი.“.
2. ეს ბრძანებულება ამოქმედდეს გამოქვეყნებისთანავე.
მ. სააკაშვილი

